# data[].attributes.body
Després de dies de feina, aquest és el resultat del projecte que hem portat a terme a l'aula. L'alumnat ha trobat l'activitat molt engrescadora i amb força creativitat han gravat un total de 7 vídeos tenint en compte les pautes marcades. Abans de l'activitat vàrem poder fer algunes classes teòriques sobre el color, la llum, els formats, els plans d'imatge i les llicències Creative Commons.

Més tard havien de repartir-se les taques per elaborar els diferents programes de TV.

Ens hauria agradat poder dissenyar una única marca corporativa per al programa de TV i haver consensuat una proposta, però tinc els grups en diferents dies i franges horàries i això dificultava una mica aquesta cohesió.

Crear els guions, fer el guió tècnic, dissenyar il·lustracions, cercar vídeos lliures de drets o crear-ne de propis, l'alumnat havia de dissenyar els escenaris, muntar el material i gravar el vídeo han sigut algunes de les tasques que han dut a terme aquestes darreres setmanes.

Cada grup ha disposat de només 20 minuts per a la gravació i d'una sessió de 3 hores per fer la postproducció, ja que aquesta activitat no formava part de currículum i s'han vist obligats a emportar-se força feina a casa. Així i tot, estan encanats amb el resultat i ha sigut molt divertit poder-ho fer, o si no mireu els making of!

M'agradaria detallar un parell de sorpreses que m'han omplert de satisfacció:

La primera és que un dels alumnes amb una dificultat amb la parla es va presentar voluntari per ser un dels presentadors de programa de TV i ho ha fet magníficament!

La segona, és que hem rigut molt i hem patit patir junts en algun moment i això ha fet una veritable cohesió de grup.

Finalment, m'agradaria destacar algunes dificultats que ens hem trobat durant el procés:

Primerament, ens ha costat molt trobar un lloc per poder gravar, ja que no disposem d'espai sobrant al centre.

En segon lloc, ha costat molt aïllar el soroll de les aules del voltant perquè el nostre centre d'FP comparteix espais amb alumnat d'ESO.

El vídeo l'havien de fer íntegrament en català, i a la majoria li ha costat mantenir la llengua durant la gravació. Malauradament, tot i haver fet l'aprenentatge de la llengua, pocs alumnes en fan un ús social.

En aquest Padlet podeu visualitzar els diferents projectes acabats, cada un d'ell denota esforç i creativitat. Al mateix temps, han treballat moltes competències pròpies del mòdul, d'altres transversals i, també, de personals i digitals.

Espero que ho gaudiu tant com nosaltres!

# data[].attributes.attachment_caption
Guió i memòria (mapa de bits vs. vectors)

# data[].attributes.attachment_link.title
m2_uf2_04_Grup5_Imatges en mapa de bits vs imatges vectorials